На основу чл. 44. Закона о инспекцијском надзору, Одсек за локални економски развој, пореску администрацију и инспекцијске послове општинске управе Мало Црниће доноси:

**ИЗВЕШТАЈ О РАДУ ЗА 2020. ГОДИНУ ДЕЛОТВОРНОСТИ ИНСПЕКЦИЈСКОГ НАДЗОРА ГРАЂЕВИНСКОГ ИНСПЕКТОРА**

 **Надлежност грађевинског инспектора** (*1 извршилац*)

Прописи по којима поступа грађевинска инспекција:

1. Закон о инспекцијском надзору (''Сл.гласник РС'' бр. 36/15,44/2018-др.закон, 95/2018 ),

 2. Закон о општем управном поступку (''Сл.гласник РС'' бр. 18/16) ,

3. Закон о прекршајима (''Сл. гласник РС'', бр. 65/13, 13/2016,98/2016-одлука УС)

4. Закон о планирању и изградњи (''Сл. гласник. РС''бр. 72/09,81/09,24/11,121/12,132/14, 145/14, 83/2018, 31/2019, 37/2019, 9/2020)

5. Закон о становању и одржавању зграда (''Сл. гласник РС'' бр. 104/16, 9/2020)

6. Закон о озакоњењу објеката(''Сл. гласник РС'',бр. 96/2015, 83/2018)

**Организација рада**

Грађевински инспектор општине Мало Црниће спроводи инспекцијски надзор на територији општине у свих 19 насеља. На располагању је једно службено возило, а за потребе рада грађевинског инспектора обезбеђен је рачунар.

**ОПШТИ ПОКАЗАТЕЉИ**

У извештајној години закључно са 31.12.2020.године урађено је следеће:

1)Контрола техничке документације за изградњу и то: грађевинске дозволе, по члановима 133. и 134. Закона о планирању и изградњи, и Решења којим се одобравају радови по члану 145. Закона о планирању и изградњи.2)Контрола да ли је привредно друштво, односно предузетник,испуњава потребне услове за грађење објекта.3)Да је почетак градње пријављен на прописан начин.4)Да се градилиште обележено на прописан начин.5)Предузеће, односно друго правно лице,које гради објекат,испуњавају прописане услове.

Као и свим другим контролама на градилиштима предвиђеним Законом.

**Том приликом донето је више Записника и Решења и то:**

1.-Записник о инспекцијском надзору------- сачињен је 41 записник.

2.-Записник о инспекцијском надзору са налогом мера--- сачињен је 10 записника.

3.-Решења о рушењу објекта ( Ако се објекат гради, или је његово грађење завршено без грађевинске дозволе,односно без решења из члана 145. Закона о планирању и изградњи).--------------------------- донето је 5 решења.

4.-Решења о обустави радова (Ако инвеститор у задатом року није прибавио решење којим му се одобравају радови,односно није пријавио темељ),из члан 176. став 1 и 5. З.П.И.-----------------------------------------------------------донето је 3 решења.

5.-Решење о затварању градилишта, јер се објекат гради без грађевинске дозволе по члану 181 став 1 З.П.И.---------- донето је 1 решење.

6.Решење о забрани коришћења објекта са налозима мера, по члану178став 5 и 181 став1 З.П.И.\_\_\_\_\_\_\_\_\_\_\_\_\_\_\_\_\_ донето је 5 решења.

7.Извршена је контрола по пријави темеља----------- код 13 инвеститора.

8.Извршена је контрола завршетка објекта у конструктивном смислу-код 8 инвеститора.

9.Није било поднетих прекршајних и кривичних пријава.

Према закону о инспекцијском надзору(,,Сл.глсник РС'' бр.36/2015),који је ступио на снагу од 01.05.2016.године,извршена је теренска контрола код 41 инвеститора.Код њих је прво уручен налог за инспекцијски надзор,затим је извршена процена ризика -контролом листом,где је утврђено да је ризик у 14 случајева средњи, у 7 случаја висо к, у 17 низак, а у 3 случајева незнатан, и према процени ризика,сачињено је 41 записника о инспекцијском надзору а на основу закона о планирању и изградњи донета су решења ближе описана у претходном пасусу.

-Број инспекцијских надзора-укупан број предмета--------------------------41предмета

-Број инспекцијских надзора –ванредан(по пријавама странака)---------14предмета

-Број инспекцијских надзора-редовних(према плану инсп.надзора)-----27 предмета

-Број контрола извршења записника и решења.--------------------------------41предмета

 У наведеном периоду обрађено је 41 предмета.Од тога је 14 било по пријавама грађана а 27 предмета по службеној дужности. Од 41 предмета решено је свих 41 предмета. Приспело је 2 другостепено решења по жалби из претходне године и потврђено је 2 првостепена решења грађевинског инспектора. У извештајном периду је било 1 жалба на решење које су прослеђене другостепеном органу министарству грађевинарства, на одлучивање и жалба је одбијена као неоснована. Извршења није било, али је један инвеститор сам извршио решење-порушио изграђени зид од гитер блокова, а у 5 предмета је инвеститор након добија решења о забрани коришћења објекта и налоге мера за санацију објекта-јер је објекат небезбедан за коришћење, извршио решење санацијом објекта(кров у Великом Селу),односно изградио нови објекат (Мост у Топоници.)

 Према закону о озакоњењу (''Сл. гласник РС'',бр. 96/2015, 83/2018) од 26.11.2015.године, извршено је наставак и решавања предмета Озакоњења из 2017 године,прикупљање документације, усклађивање квадратура са Локалном пореском администрацијом,и достављање предмета одсеку за доношења решења о озакоњењу.

**ПОКАЗАТЕЉИ ДЕЛОТВОРНОСТИ**

**1.Превентивно деловање и обавештавање јавности**

Како једно од средстава остварења циља инспекцијског надзора представља и

превентивно деловање што подразумева тачно и правовремено информисање

грађана, пружање стручне и саветодавне подршке и помоћи физичким лицима,

предузетницима и правним лицима, објављивање важећих прописа, давање предлога,

покретање иницијатива, упућивање дописа са препорукама и слично, а чиме се

подстиче правилност, исправност, уредност, безбедност и редовност у испуњавању

обавеза, грађевинска инспекција је у току 2020. године на сајту [**www.opstinamalocrnice.rs**](http://www.opstinamalocrnice.rs/) објавила контролне листе, прописе по којима поступа,

(Тел.012/280-016, мејл: giop@opstinamalocrnice.rs) преко којег се могу добити

одговори на питања из области грађевинске инспекције, предложити решења, идеје

или ставити примедбе. Грађевински инспектор континуирано је пружао стручну

помоћ у вршењу поверених послова у области инспекцијског надзора и

заинтересованим лицима и надзираним субјектима давао стручна објашњења,

укључујући обавештавање субјеката инспекцијског надзора у вези са обавезама из

прописа и указивали субјекту на могуће забрањене, односно штетне последице

његовог понашања.

**2.Усклађености пословања и поступања са законом и прописима које се мерe**

**контролним листама**

У поступку редовног инспекцијског надзора, инспектор, поступајући у границама

предмета инспекцијског надзора из налога за инспекцијски надзор, предузима оне

провере и друге радње које су садржане у контролној листи. Уколико у току вршења

инспекцијског надзора процени да постоји ризик ван контролне листе који је висок или

критичан – инспектор покреће ванредан инспекцијски надзор. У поступку контроле

утврђено је да је ниво усклађености поступања са прописима, а који се мери

контролним листама задовољавајући.

**3.Број откривених и отклоњених или битно умањених насталих штетних последица по законом заштићена добра, права и интересе (корективно деловање инспектора)**.

Укупно је било 15 предмета у којима је отклоњена или смањена штетне последице корективним деловањем инспектора( односи се на физичка лица углавном), налагањем мера на записник и доношењем решења, након којих су инвеститори извршили све наложено.

**4. Нерегистровани субјекти и предузете мере**

У току 2020.године, грађевински инспекторније у раду није наишао на субјекте који су нерегистровани за обављање делатности.

**5.Мере предузете ради уједначавања праксе инспекцијског надзора и њихово дејство**

У току извештајне године, грађевински инспекторје поступао слично у сродним предметима и областима у циљу уједначавања праксе инспекцијског надзора( пре свега код инспекцијског надзора код физичких лица у области озакоњења објеката и уједначавања података са пореском инспекцијом)

**6. Координација инспекцијског надзора**

У поступцима редовних или ванредних инспекцијских надзора грађевинска инспекција општине Мало Црниће сарађивала је са другим инспекцијама, размењивала податке и евиденције у поседу других инспекција, пре свега са комуналном инспекцијом, а такође и са пореском инспекцијом.

**7.Однос редовних и ванреднихинспекцијскихнадзора**

У наведеном периоду обрађено је 41 предмета.Од тога је 14 било по пријавама грађана а 27 предмета по службеној дужности-редовни инспекцијски надзор

**8.Ресурси**

Грађевински инспектор је једини извршилац на наведеним пословима. У раду користи службени аутомобил заједно са Комунално-саобраћајним инспектором.Техничка средства која користи у раду су рачунар и фотоапарат.

**9. Придржавање рокова за поступање**

Законом о инспекцијском надзору прописана је хитност у поступању у случају да се

процени и утврди висок или критичан ризик, односно када то захтевају разлози

спречавања или отклањања непосредне опасности по живот или здравље људи,

имовину веће вредности, животну средину. По пријему телефонских пријава, пријава

које стижу поштом или оних заведених на писарници овог органа, грађевински

инспектор је излазио на терен како би на основу процене степена ризика одлучивао о

покретању инспекцијског надзора и предизимању мера из своје надлежности о чему су

обавештавали подносиоце представки.

Чланом 42. Закона о инспекцијском надзору прописано је да ако грађевински

инспектор код надзираног субјекта открије незаконитост која је кажњива по закону или

другом пропису, инспектор надлежном правосудном органу подноси кривичну пријаву

или захтев за покретање прекршајног поступка.

**10.Законитост управних аката**

Прописи по којима поступа грађевинска инспекција

1. Закон о инспекцијском надзору (''Сл.гласник РС'' бр. 36/15,44/2018-др.закон, 95/2018 ),

2. Закон о општем управном поступку (''Сл.гласник РС'' бр. 18/16) ,

3. Закон о прекршајима (''Сл. гласник РС'', бр. 65/13, 13/2016,98/2016-одлука УС)

4. Закон о планирању и изградњи (''Сл. гласник. РС''бр. 72/09,81/09,24/11,121/12,132/14, 145/14, 83/2018, 31/2019, 37/2019, 9/2020)

5. Закон о становању и одржавању зграда (''Сл. гласник РС'' бр. 104/16, 9/2020)

6. Закон о озакоњењу објеката(''Сл. гласник РС'',бр. 96/2015, 83/2018)

О сваком извршеном прегледу и радњама инспектор је састављао записнике и достављао их странкама у поступку на изјашњавање, а о резултатима обавештавао подносиоце представки. У извештајном периду су приспеле 2 жалбе на решења из претходне године и једно из 2020 год, које су од стране другостепеног органа министарству грађевинарства,саобраћаја и инфраструкту одбијена као неоснована и у којима је потврђено решење грађевинског инспектора.

**11.Притужбе на рад инспекције**

У 2020.години није било притужби на рад инспекције.

**12. Обуке запослених**

Током 2020.године, није било обуке грађевинског инспектора.

**13.Иницијатива за измене Одлука и прописа.**

Није било иницијатива за изменама Одлука и прописа из грађевинске области.

**14. Информациони систем**

Грађевински инспектор у свом раду за потребе инспекцијског надзора користи

информационе податке АПР, РГЗ, добија податке од МУП РС и користи их у складу са

одредбама Закона о заштити података о личности, а служи се и евиденцијама података

Одељења за просторно планирање урбанизам, грађевинарство, заштиту животне

средине, комунално стамбене послове, инспекцијске послове и пољопривреду

 и комуналне инспекције.

**15**.**Исходи поступања правосудних органа.**

У току 2020 године донето је 1 решење Управног суда Републике Србије којим је тужба против Закључка о дозволи извршења грађавинског инспектора-ОДБИЈЕНА.

 Грађевински инспектор

 Општинске управе Мало Црниће

 Јовановић Драган,грађ.инж.